Úrnapi körmenet énekszövegei
Pécs, 2023. június 11.

Üdvözlégy Oltáriszentség

(1) Üdvözlégy Oltáriszentség,

csodálatos szent Istenség!

Téged szívből mind imádunk,

oltárodnak trónján áldunk.

Üdvözlégy szent Szakramentom!

Százezerszer, meg ezerszer

én Jézusom!

(2) Ha szenteknek nagy szívével,

angyaloknak lángnyelvével

köszönthetne minden lélek,

méltón úgy sem dicsérnének.

Üdvözlégy szent Szakramentom!

Százezerszer, meg ezerszer

én Jézusom!

(3) Öntsd szívembe olajodat,

égesd benne világodat,

nagy Szentség, ó térj be hozzám,

mert szívem csak téged kíván.

Üdvözlégy szent Szakramentom!

Százezerszer, meg ezerszer

én Jézusom!

(4) Életünknek végóráján,

hogy ne ejtsen meg a Sátán,

te légy erős én gyámolom,

mert csak nálad van oltalom.

Üdvözlégy szent Szakramentom!

Százezerszer, meg ezerszer

én Jézusom!

Áldjad, ember, e nagy jódat

(1) Áldjad, ember, e nagy jódat,

kenyérszínben Megváltódat!

Itt jelen van szent testével, édes Jézus,

Jelen vagyon szent vérével, áldott Jézus.

(2) Itt az Isten gazdagsága,

bűnös lelkek nagy váltsága,

minden jónak nagy bősége, édes Jézus,

gyarló szívek erőssége, áldott Jézus.

(3) Itt az égnek megnyitója,

kegyelemnek meghozója,

egész világ drága díja, édes Jézus,

az Istennek örök Fia, áldott Jézus.

(4) Nem csak jel ez, nem csak emlék:

valóságos szent jelenlét!

Itt van köztünk tested, véred, édes Jézus,

itt van isten—emberséged, áldott Jézus.

(5) Kérjük, adja ránk áldását,

irgalmának kútforrását,

legyen velünk a végórán édes Jézus,

s üdvözítsen holtunk után, áldott Jézus.

Égből szállott szent kenyér

(1) Égből szállott szent kenyér

értünk ontott drága vér

hittel áldunk és imádunk

bár az elme föl nem ér

(2) Véghetetlen Istenség,

szerető nagy kegyesség!

Az oltáron velünk áldjon

tégedet a föld s az ég.

(3) Ó mennyei seregek,

velünk egyesüljetek!

Tiszta lelkek, az Istennek

irgalmáról zengjetek!

(4) Nap, hold, s fényes csillagok,

imádságra gyúljatok!

Hitünk fénye őt dicsérje,

kit ragyogva áldotok.

(5) Legyen egy szív, egy lélek

azokban, kik dicsérnek;

ó nagy Isten, e szentségben

nyerjék meg, mit remélnek!

(6) Reménységünk csak te vagy,

Jézus, kérünk, el ne hagyj!

légy vezérünk, s hogy célt érjünk

országodba befogadj!

Imádlak nagy Istenség

(1) Imádlak nagy Istenség, test s vér,

titkos, mély Szentség, leborulva.

Itt van isten- s emberség,véghetetlen

nagy fölség föláldozva.

(2) Üdvözlégy, te szent manna,

ennél többet ki adna? Nincs mód benne.

Ez az égi nagy Jóság,

a teljes Szentháromság nagy kegyelme.

(3) Szent testével így táplál,

hogy ne ártson a halál, mily kegyesség!

Szent vérével harmatoz,

így szelídít magához ez Istenség.

(4) Szállj le hozzám, szent Kenyér,

jöjj, ártatlan drága Vér, szánd lelkemet!

Bár hajlékom nem méltó,

elég tőled csak egy szó, vedd szívemet!

Ez nagy szentség valóban

(1) Ez nagy szentség valóban,

ezt imádjuk mindnyájan,

melyet Jézus nekünk hagyott

testamentomban.

(2) Jelen van itt test és vér,

minden kinccsel ez felér,

ha elhagyjuk vétkeinket,

minden jót ígér.

(3) Állj mellettünk, nagy Isten,

titkos kenyér színében,

légy irgalmas, és meghallgass

minden ínségben.

(4) Háborútól oltalmazz,

híveidnek irgalmazz,

betegséget, éhínséget

tőlünk távoztass!

(5) Tebenned van reményünk,

életünk és épségünk,

egyedül csak téged kérünk,

légy segítségünk.

(6) Add, hogy készen lehessünk,

boldog halált érhessünk,

e világból, ha kiszólítsz,

véled lehessünk!

Ó, áldott, szent Istenem

(1) Ó, áldott, szent Istenem,

az Oltáriszentségben, édes Jézus!

Téged szívem úgy kíván,

tégedet én lelkem vár,

édes Jézus, édes Jézus!

(2) Ó, lelkem, szent Jegyesem,

méltán ki-ki szeressen, édes Jézus!

Minden kincset megvessen,

csak tégedet keressen,

édes Jézus, édes Jézus!

(3) Maradj nálam kevéssé,

tedd a szívem tieddé, édes Jézus!

Légy te nékem gyámolom,

bűnök ellen oltalom,

édes Jézus, édes Jézus!

Ó, szentséges, ó, kegyelmes

(1) Ó, szentséges, ó, kegyelmes édességes Jézusom!

Dicsértessél, tiszteltessél, én megváltó Krisztusom!

Szállj be szívem hajlékába, jöjj be lelkem pitvarába,

ott nyugodjál, ott lakozzál, soha el se távozzál!

(2) Angyaloknak tápláléka, jöjj el e szent ostyában!

Jöjj, kegyelem áradása egy kicsinyke pohárban!

Táplálj az Úr szent testével, itass omló dús vérével,

engedj mindig nála lennem, ő maradjon énbennem!

Leborulva áldlak

(1) Leborulva áldlak láthatatlan Istenség,

kenyér- és borszínben elrejtezett emberség,

noha itt nem láthat, meg nem tapasztalhat

az emberi gyengeség.

(2) Isteni erődet elrejtéd a keresztfán,

testi gyarlóságnak homályával takarván,

itt emberi tested előlünk elrejted,

színek alatt titkolván.

(3) Noha Szent Tamással sebed helyét nem látom,

Uram, igaz hittel jelenléted megvallom,

e szent hitben tarts meg, szent színedet add meg

égben egykor meglátnom!

(4) Váltságomnak ára, lankadt szívem ereje,

szegény bűnös lelkem megtisztító fürdője,

szomjú, fáradt lelkem megvigasztalója,

üdvösségem záloga!

Üdvözlégy Krisztusnak drága szent teste

(1) Üdvözlégy Krisztusnak drága szent teste!

Áldott légy, Jézusnak piros szent vére!

Ó mily áldott vagy, Oltáriszentség,

angyali, drága vendégség!

(2) Üdvözlégy, nagy szentség, élet adója!

Mi bűnös lelkünknek megorvoslója!

Ó mily áldott vagy, Oltáriszentség,

angyali, drága vendégség!

(3) Üdvözlégy, nagy szentség, világ váltsága!

Emberi nemzetnek fő boldogsága!

Ó mily áldott vagy, Oltáriszentség,

angyali, drága vendégség!

(4) Üdvözlégy, nagy szentség, lelkünk vendége!

Mennyei karoknak gyönyörűsége!

Ó mily áldott vagy, Oltáriszentség,

angyali, drága vendégség!

Üdvözlégy édes Jézusunk!

(1) Üdvözlégy édes Jézusunk!

Erős hittel mi megvallunk,

e szentségben mi imádunk,

Istenünknek magasztalunk.

(2) Te vagy világ Megváltója,

mennyországnak megnyitója,

éhes lelkünk táplálója,

bús szívünknek orvoslója.

(3) Édes Jézus, neked élek,

édes Jézus neked halok,

életemben, halálomban

édes Jézus, tied vagyok.

Édes Jézus, én szerelmem

(1) Édes Jézus, én szerelmem, ó, mily nagyon szeretlek.

Te vagy kincsem, és mindenem, hű szívembe rejtelek.

Jöjj el, jöjj el, siess már, Jézus téged szívem vár.

(2) Édes Jézus, mivel téged minden felett szeretlek,

minden kincset és örömet érted, Jézus, megvetek.

Jöjj el, jöjj el, siess már, Jézus téged szívem vár.

(3) Ahol leszek, Jézus, téged óhajtlak és kiáltlak;

boldog leszek, ha elérlek, boldogabb, ha megtartlak.

Jöjj el, jöjj el, siess már, Jézus téged szívem vár.

(4) Benned bízom, fohászkodom, te is szeress engemet.

Jézus, ne hagyj, velem maradj, hívd a mennybe lelkemet.

Jöjj el, jöjj el, siess már, Jézus téged szívem vár.

Zálogát adtad, ó Jézus

(1) Zálogát adtad, ó Jézus örök szeretetednek,

rendelvén e nagy Szentséget és adván tieidnek,

hogy teveled egyesüljünk, s téged viszontszeressünk.

Örök hála és imádás légyen azért nevednek!

(2) Irgalmadban nem vizsgáltad a mi gyarlóságunkat,

és ellened elkövetett sok hálátlanságunkat.

Megmenteni így akartál, azért értünk meghaltál,

eltörölvén a keresztfán régi adósságunkat.

(3) S hogy halálod szent emlékét mindennap megülhessük,

hagytad ezt a nagy Szentséget, hogy magunkhoz vehessük.

Csodálatos kincset adtál, és közöttünk maradtál:

véghetetlen jóságodért add, hogy mindig szeressünk!

Győzelemről énekeljen

(1) Győzelemről énekeljen napkelet és napnyugat,

milliió szív összecsengjen, magasztalja az Urat!

Krisztus újra földre szállott, vándorlásunk társa lett,

mert szerette a világot, kenyérszínbe rejtezett.

Krisztus kenyér, s bor színében Úr s Király a föld felett,

forrassz eggyé békességben minden népet, nemzetet!

(2) Egykor értünk testet öltött, kisgyermekként jött közénk,

a keresztfán vére ömlött váltságunknak béreként.

Most az oltár Golgotáján újra itt a drága vér,

áldozat az Isten-Bárány, Krisztus teste a kenyér.

Krisztus kenyér, s bor színében Úr s Király a föld felett,

forrassz eggyé békességben minden népet, nemzetet!

(3) Zúgjon hát a hálaének, szálljon völgyön, tengeren,

a szeretet Istenének dicsőség és üdv legyen!

Az egész föld legyen oltár, virág rajta a szívünk,

minden dalunk zengő zsoltár, tömjénillat a hitünk.

Krisztus kenyér, s bor színében Úr s Király a föld felett,

forrassz eggyé békességben minden népet, nemzetet!

(4) István király árva népe, te is hajtsd meg homlokod,

borulj térdre, szórd elébe minden gondod, bánatod!

A kereszt volt ezer éven reménységed oszlopa,

most is Krisztus jele légyen jobb jövődnek záloga!

Krisztus kenyér, s bor színében Úr s Király a föld felett,

forrassz eggyé békességben minden népet, nemzetet!

Ó, ki ez oltáron kenyér színe alatt

(1) Ó, ki ez oltáron kenyér színe alatt,

a tiszta ostyának fehérsége alatt,

fölséges Úristen, el vagy rejtezkedve

csodálatosképpen.

(2) Testi szemeimmel noha nem láthatlak,

de mindazonáltal igazán imádlak,

téged Teremtőmnek, Istenemnek vallak,

és Uramnak mondlak.

(3) Drága sebeidbe rejtem sok vétkemet,

szent véred harmatja mossa meg lelkemet,

hogy szent színed előtt tisztán megjelenjek,

s így kegyelmet nyerjek!

(4) Ó, angyali étek, tápláljad lelkemet!

Ó, mennyei ital, vigasztald szívemet!

S legfőképp, ha majdan közelget halálom:

légy vigasztalásom!

Krisztus teste és szent vére

(1) Krisztus teste és szent vére

angyaloknak étele.

Elevenen van itt jelen

a kenyér- és borszínben.

Boruljunk le, s megrendülve imádjuk

e Fölséget, az Oltáriszentséget

(2) Bár e csodát, hitünk titkát,

elménk föl nem foghatja,

de biztosít az igaz hit,

melyre Jézus taníta.

Boruljunk le, s megrendülve imádjuk

e Fölséget, az Oltáriszentséget

(3) A keresztfán haldokolván

rejlett csak az istenség,

itt elrejtve és elfedve

istenség és emberség.

Boruljunk le, s megrendülve imádjuk

e Fölséget, az Oltáriszentséget

(4) Orvosságát, tisztulását

lelkünk itt feltalálja,

e nagy Szentség az üdvösség

bőséges kútforrása.

Boruljunk le, s megrendülve imádjuk

e Fölséget, az Oltáriszentséget

(5) Szelíd Bárány! a keresztfán

áldozatunk te lettél,

és ezáltal szent Atyáddal

nekünk békét szereztél.

Boruljunk le, s megrendülve imádjuk

e Fölséget, az Oltáriszentséget

Üdvözlégy, ó drágalátos nagy Szentség

(1) Üdvözlégy, ó drágalátos nagy Szentség,

hol jelen van istenség és emberség!

Kérünk, ne hagy híveidet, bűnre hajló népeidet,

hanem adjad kegyelmedet, nagy Fölség!

(2) Kegyes voltál mennyből alászállani,

szent véredet egy cseppig kiontani,

ó ne essék hát hiába szenvedésed drága ára,

hanem a mi szegény lelkünk javára!

(3) Mindnyájan, kik egyek vagyunk a hitben,

imádunk és áldunk e nagy Szentségben,

mint megváltó Istenünket, ki táplálja mi lelkünket,

maradj velünk, és üdvözíts bennünket!

Itt jelen vagyon

(1) Itt jelen vagyon az Istennek Fia,

itt jelen vagyon feláldozott Bárány,

itt jelen vagyon erős igaz Isten:

a Jézus Krisztus.

(2) Itt jelen vagyon mi édes Teremtőnk,

itt jelen vagyon a mi Közbenjárónk,

itt jelen vagyon Vigasztaló társunk:

a Jézus Krisztus.

(3) Itt jelen vagyon Út, Igazság, Élet,

itt jelen vagyon a mennyei Fölség,

itt jelen vagyon fényes Világosság:

a Jézus Krisztus.

(4) Itt jelen vagyon váltságunknak Napja,

itt jelen vagyon bűnünk megrontója,

itt jelen vagyon szeretetnek lángja:

a Jézus Krisztus.

(5) Itt jelen vagyon a mi Vígasságunk,

itt jelen vagyon Őrizőnk, Oltalmunk,

itt jelen vagyon lelki bátorítónk:

a Jézus Krisztus.

(6) Adja minékünk az ő szent országát,

hogy megláthassuk szentséges lakását,

angyali karból tiszta szép orcáját,

és ő szent Atyját. Amen.

Tantum ergo

Tantum ergo, sacramentum, Veneremur cernui:

Et antiquum documentum, Novo cedat ritui:

Praestet fi des supplementum, Sensuum defectui!

Genitori,Genitoque Laus et jubilatio:

Salus, honor, virtus quoque, Sit et benedictio:

Procedenti ab utroque, Compar sit laudatio. Amen.